Green Point Central 1 Bedroom Apartment | Tariewe
Green Point Central 1 Bedroom Apartment
Green Point Central 1 Bedroom Apartment: Hooffoto's
Let asb. dat daar 'n terugbetaalbare breekskadedeposito van R1500 is.
Adres: Hoofweg 159, Sloan Square, Groenpunt, Kaapstad, 8005, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAfgvuBRgFfEHq8IwBwax4DCGn3nS1hq07DexIojaELXVUD1rAws?w=1440&h=960&fit=crop&auto=format Vanaf R1 150 per nag (plek vir 2) 159 Main Road Sloan Square, Green Point 8005 Wes-Kaap 086 999 0018 12:00-19:00 11:00 -33.9078082 18.4059043 JY LEES NOU Moordverhale
Hierdie is die ware verhaal van Charles Miller, een van Suid-Afrika se topspeurders en beskryf die tydperk vanaf 1962 tot en met 1992. Deur ’n reeks onderhoude en verskeie gesprekke word Miller se loopbaan van dertig jaar en die omgewing waarin die polisiemanne van die destydse Brixton Moord en Roof-afdeling gewerk het, vertel.
Die verskillende moorde en misdadigers waarmee die speurders te doene gehad het, word duidelik beskryf, maar dis nie ’n boek wat klem lê op die fyn besonderhede van hoe die sake opgelos is nie. Dis ook nie ’n boek wat op politiek fokus nie, maar bloot ’n dokumentasie van 3 dekades van die polisiemag uit die oogpunt van ’n wit speurder. “Ons het moordenaars gejag totdat hulle vasgetrek is. In daardie tyd het bitter min moordernaars weggekom.”
Miller was ’n ondersoeker in van die land se wreedste moorde en sy eie lewe was telkemale in gevaar. In ’n tyd waar die polisiemag nie bewus of toegerus was om na hul eie sielkundige welstand om te sien nie, sou jare se stres, trauma en druk van die media hul tol eis op dié dienaars van die gereg.
Die boek is in ’n gemaklike styl geskryf, so asof Blake met sy lesers gesels. Al lees die boek lekker, raak die gruwelmoordtonele wat Miller dag na dag moes aanskou soms te veel. Dis ontstellend om te lees van die wrede moorde en skokkend om te besef wat speurders alles moet verwerk. Die boek is egter ’n eerlike beskrywing van hoe dit was en dis ’n moet lees vir diegene wat hou van geskiedenis of vir mense wat belangstel in kriminologie. – Danica Steyn
Edward weet dat net Jack vir Alli kan vind en terugbring huis toe. Vir Jack is dit die geleentheid om vrede te maak met die verlede, maar hy sal ’n prys moet betaal. Die soektog na Alli neem hom terug na sy verlede en hy beleef weer sy eie ongelukkige kinderdae van hoe hy weggeloop het van ’n onstabiele huis. Sy grootste vrees is dat iemand sal uitvind hy is disleksies.
In sy soektog kom hy met ’n baie gevaarlike en koelbloedige man in aanraking, iemand wie se aksies so koud is as wat dit briljant is. Hy sal enigiets doen om sy doel te bereik. ’n Ongelooflike politieke spel word gespeel en mense word gemanipuleer om sekere doelwitte te bereik.
Aksie en politiek saam is ’n gevaarlike spel. Ek het die boek baie geniet. - Nicolene Carstens
Die sakeman word genader om die lyk te kom uitken. Sy lyk op ’n druppelwater net soos sy dogter , maar is tot sy verligting nie sy dogter nie. Die slagoffer se ouers word opgespoor en hulle bevestig dis hul dogter Amy Grainger. Hulle is verpletter. Wat hulle verstom is dat sy nie haar eie klere aan het nie.
Kate se baas is goed bevriend met die sakeman wie sy dogter as vermis aangegee het. Dit veroorsaak geweldige komplikasies vir Kate.
Maak jou gemaklik, want hierdie lekker spanningsverhaal gaan jy nie wil neersit nie. - Nicolene Carstens
Polisiebeamptes word lukraak in Oslo, Swede vermoor. Wat die moorde vreemd maak, is dat elke beampte grusaam vermoor word op die plek waar hulle jare tevore onsuksesvol was om ’n misdaad op te los. Die polisie stel ’n taakspan saam om die saak te ondersoek, maar tevergeefs. Hulle sit met hulle hande in hul hare. Harry Hole se hulp word in die saak benodig, maar hy het uit die polisie bedank. Hy gee nou klas by die polisie kollege. Teen sy beterwete word hy tog betrek by die ondersoek. Met sy insette vorder die saak, moontlike slagoffers word gewaarku en beskerm en ’n aantal verdagtes word ondersoek. Maar die ondersoek stel ook Harry en sy familie se lewens in gevaar. Sal hy die saak betyds oplos om meer verlies van lewens te keer? Nog ’n uitstekende speurverhaal uit die pen van Jo Nesbo. - Karien Labuschagne
Die sperdatum is reeds verby, maar hy en sy vrou, Christina ‘Google’ vir Jack Holley en vind uit dat hy vermoor is. Hulle kontak die polisie. Inspekteur Theresa Dooley ondersoek die saak. Daniel glo en hoop dat dit slegs die een brief is wat per ongeluk in sy vakkie beland het. Maar hy besef egter gou dit was net die begin, wanneer hy weer en weer briewe ontvang, geadresseer aan ander mense, maar met dieselfde boodskap. Daar is oënskynlik geen verbintenis tussen die slagoffers nie. Tot die dag wanneer hy besef sy vrou Christina is die skakel wat elkeen van die slagoffers in gemeen het. Dis ’n boeiende spanningsverhaal wat die leser aan die einde sal verras. - Karien Labuschagne
Cormoran Strike, ’n private speurder, word deur John Bristow gehuur om sy aangenome suster, Lula Landry, ’n bekende model, se dood te ondersoek. Volgens die polisie het Lula selfmoord gepleeg. John glo dit nie. Alhoewel Strike glo dat die polisie korrek is, aanvaar hy die saak omdat hy die geld broodnodig het. Strike ondersoek die omstandighede en gebeure in die dae voor Lula se dood. Hy voer onderhoude met haar veiligheidswag, motorbestuuder, vriende en familie. Na ’n onderhoud met ’n buurvrou, Tansy, wat sê sy het gehoor hoe Lula met ’n man stry kort voor sy na haar dood geval het, begin hy wonder of Lula wel selfmoord gepleeg het. Die polisie glo Tansy nie omdat elke wooneenheid in die gebou klankdig is. Strike se gevoel is dat Tansy die waarheid vertel oor wat sy gehoor het, maar nie oor waar sy was toe sy dit gehoor het nie. Daar is ’n hele paar verrassings in die storielyn. Hierdie boek is deur JK Rowling geskryf, onder die naam Robert Galbraith. - Karien Labuschagne
Die liggaam van 'n jong vrou wat verdrink het, is gevind met 'n kneusplek in die vorm van 'n voetspoor op haar rug. Die saak word aan Harry O’Connor, beter bekend as Badger toegeken. Soos Badger die saak ondersoek ondek hy die jong vrou was 'n inwoner van die Connect Healing and Wellness retreat-rehabilitasiesentrum waarheen jongmense met probleme, veral vrouens, gestuur word vir rehabilitasie. Die sentrum word bestuur deur die Woodmore-tweeling. Met die Woodmore-tweeling se verlede wat aan die lig kom, stapel daar al hoe meer liggame op. Dié tweeling stuur dienaars uit na hospitale om mense te werf vir hul kultus. Badger word gedwing om een van sy jong polisievroue na die rehabilitasiesentrum te stuur waar sy haar voordoen as 'n pasiënt, sodat hulle meer inligting oor die tweeling kan bekom. Wanneer nog ’n jong meisie ontvoer word, besef Badger hy sal alle moontlike roetes moet volg om haar te red, voordat die moordenaar haar ook dood maak.
Die verhaal laat mens besef hoe maklik dit vir eensame en verwarde mense is om by 'n kultus betrokke te raak. – Tersia Steenkamp